kardosdrur/scandi-wiki huggingface dataset:
Knuthenlund

Knuthenlund er et biodynamisk landbrug på Lolland, 3 km nordvest for landbyen Stokkemarke.

Udover landbrug, skovbrug og udlejning af ferieboliger drev Knuthenlund indtil begyndelsen af 2018 dyrehold, mejeri, og kornmølle, samt gårdbutik, café og konferencefaciliteter. I marts 2018 solgte ejeren Susanne Hovmand-Simonsen efter flere års økonomiske problemer godset til brødrene Andreas og Erik von Rosen for ca. 200 mio., i den forbindelse blev mejeri, mølle og gårdbutik nedlagt, og gårdens besætning solgt, mens det økologiske agerbrug fortsætter.

Økologisk landbrug og biodiversitet 
Knuthenlund Gods er på 650 hektar og et af de største økologisk landbrug i Danmark. Produktionen er certificeret af Dyrenes Beskyttelse og Knuthenlund leverer blandt andet til Noma, Geranium og Irma. Kød fra Knuthenlund er også blevet solgt via Slagteren ved Kultorvet i København.

Knuthenlund var i årene 2015-18 drevet som en biodiversitetsgård, hvor biodiversitet - herunder gamle danske plantesorter og dyreracer - fyldte meget i produktionen. Fokusset på biodiversitet omfattede ikke kun landbrugets egen direkte produktion, men også padder, insekter og flagermus i området.

Knuthenlund Gods havde i perioden 2015-18 mere end 50.000 besøgende om året.

Historie 
Knuthenlund blev oprettet i 1729 som avlsgård under Knuthenborg Gods af Adam Christopher Knuth, i forbindelse med nedlæggelsen af landsbyen Bregekop, og fungerede som sådan frem til 1912.

I 1913 solgte Knuthenborg Gods Knuthenlund til mejeristen Jens Peter Herman Hansen.

I 2007 blev Knuthenlund omlagt fra konventionelt landbrug til økologisk produktion., og to år senere åbnedes et mejeri.

Ejere af Knuthenlund 
 (1729-1736) Adam Christopher von Knuth
 (1736-1747) Ida Margrethe Reventlow gift von Knuth
 (1747-1776) Eggert Christopher von Knuth
 (1776-1808) Johan Henrik Knuth
 (1808-1818) Frederik Knuth
 (1818-1856) Frederik Marcus Knuth
 (1856-1874) Eggert Christopher Knuth
 (1874-1888) Adam Wilhelm Knuth
 (1888-1913) Eggert Christopher Knuth
 (1913-1937) Jens Peter Herman Hansen
 (1937-1977) Morten Evald Hovmand-Hansen (søn)
 (1977-2000) Sten Hovmand-Hansen (søn)
 (2000-2006) Sten Hovmand-Hansen / Susanne Groth Hovmand-Simonsen (datter)
 (2006-18) Susanne Groth Hovmand-Simonsen
 (2018-) Andreas og Erik von Rosen

Kilder 
 J.P. Trap: Danmark, 5.udgave, Kraks Landbrug

Noter

Eksterne henvisninger 
 Knuthenlund – Officiel website

Herregårde i Lolland Kommune
Herregårde i Maribo Amt
Slægten Knuth
Kompressor

Kompressor har flere specialiseringer:
Gaskompressor – inkl. autoteknik
Kompressor (signalbehandling)
Holger Ottesen Rosenkrantz

Holger Ottesen Rosenkrantz til Boller (1517-1575). Dansk rigsråd og senere rigsmarsk af adelsslægten Rosenkrantz.

Hans fader var Otte Holgersen Rosenkrantz.

Historisk betydningsfulde hverv 
I 1552 blev han udnævnt til rigsråd, hvilket hans to yngre brødre Jørgen Ottesen Rosenkrantz og Erik Ottesen Rosenkrantz i øvrigt også skulle blive. I 1559 ledede han sammen med Johan Rantzau felttoget mod Ditmarsken. Frederik 2. fik med felttoget hævnet Ditmarsker-bøndernes oprør mod kong Hans i 1500, og dermed kom Ditmarsken tilbage under kronen. Fra 1567 var han statholder over Nørrejylland, og i 1573 blev han udnævnt til rigsmarsk.

Efterkommere 
Holger Rosenkrantz var gift 2 gange, men levede sammen med mindst 3 kvinder. 
Holgers første kone var Mette Movridsdatter Krognos, de blev gift i 1548. Hun døde d. 26. september 1558 på Bygholm, og blev begravet 2. oktober i Uth Kirke.
Efter hans første kones død levede Holger sammen med Kirsten Nielsdatter. De havde tre børn sammen – Christopher Holgersen, Gabriel Holgersen og Diana Holgersdatter. Efter at have sørget for disse børn, giftede Holger sig i 1568 igen, med 24-årige Karen Gyldenstierne. Hun blev født 15. juli 1544 og døde 1613 i Horsens. Hun var altså 27 år yngre end ham, og hun skulle da også overleve ham med 38 år. Hun opførte hovedbygningerne ved Boller og Rosenvold.

I ægteskabet med Karen, fik Holger to sønner, Otte Christoffer (f. 1569) og Frederik (f. 1571). Otte blev naturligvis opkaldt efter Holgers fader, men mere interessant er det, at Frederik er opkaldt efter kong Frederik 2.. Da der blev holdt barnedåb på Skanderborg Slot d. 2. september 1571, stod kongen fadder til den nyfødte, og hele Rigsrådet samt en lang række adelige deltog. Denne søn, Frederik, skulle i øvrigt vise sig at bringe skam over Rosenkrantz-navnet ved at forføre én af dronningens kammerpiger, og måtte derfor flygte ud af landet.

Se også 
 Adelsslægten Rosenkrantz

Kilder 
 Dansk Biografisk Leksikon / XIV af Carl Frederik Bricka

Holger Ottesen
Rigsråder fra Danmark
Danskere i 1500-tallet
Rigsmarsker
Godsejere fra Danmark
Personer i Dansk Biografisk Leksikon
Lensmænd fra Danmark
Laurids Henriksen Lindenov

Laurids (eller Lars) Henriksen Lindenov til Oregård (omkring 1650 – 10. oktober 1690) var en dansk amtmand.

Han var søn af Henrik Ottesen Lindenov (død 1673) og Beate Christoffersdatter Ulfeldt. 

Han havde, formentlig på udlandsrejser, fået betydelige sprogkundskaber, var dygtig til at ride, fægte og danse, til matematik og arkitektur, så at han ”kunne passere for Professor deri”. I nogle år var han kammerjunker hos kong Christian 5. og fulgte ham på hans rejser samt var derpå nogen tid i samme egenskab ved det gottorpske hof hos kongens søster. 

I 1681 blev han amtmand over Bergenhus Amt og fungerede også som stiftamtmand for den umyndige Christian Gyldenløve. Han var assessor i overhofretten, i hvis møder han dog kun deltog lidt, samt efterhånden kancelli-, justits- og etatsråd. Sammen med amtmand Hans Lillienskiold i Finmarken foretog han fra marts 1685 til januar 1686 på orlogsskibet Havfruen en undersøgelses- og inspektionsrejse til Nordland og Finmarken mod den russiske grænse, på hvilken han ofte var i fare, og hvorover han leverede kongen ”en kuriøs Beskrivelse”. 

Efter et besøg i Danmark druknede han sammen med sin gravide hustru og flere slægtninge 10. oktober 1690 ved Solesand på Jæderen, nær Stavanger. 

Han var et par år tidligere blevet gift med Deliana Lützow (født 9. november 1659), en datter af amtmand Hugo Lützow til Lundsgård. Han efterlod sig ved sin død en større bogsamling.

Kilder 
 Dansk Biografisk Leksikon

Laurids Henriksen
Danskere i 1600-tallet
Amtmænd fra Norge
Godsejere fra Danmark
Dommere fra Danmark
Personer i Dansk Biografisk Leksikon
Bogsamlere fra Danmark
Stjernetegnsfilm

Stjernetegnsfilmene er en filmserie på seks danske erotiske film, der havde premiere mellem 1973 og 1978. Alle filmene havde Ole Søltoft i hovedrollen, og fem af dem blev instrueret af Werner Hedman. Handlingen har genretræk fra lystspillet og den danske folkekomedie. Filmene blev produceret af Happy Film ledet af Anders Sandberg, søn af Henrik Sandberg fra Merry Film. Stjernetegnsfilmene havde spredte indslag af hardcore porno og serien var dermed mere eksplicit pornografisk end sengekantserien fra det konkurrerende selskab Palladium, der kun havde hardcore-sexscener i to af filmene.

Serien fik en uofficiel fortsættelse med den svenskproducerede pornokomedie I vädurens tecken (I Vædderens tegn, 2006), instrueret af Mike Beck og indspillet i Danmark med en kombination af danske og svenske skuespillere. Filmens humor er ganske tæt på de oprindelige Stjernetegnsfilm.

Filmene i serien 
 I Jomfruens tegn (1973)
 I Tyrens tegn (1974)
 I Tvillingernes tegn (1975)
 I Løvens tegn (1976)
 Agent 69 Jensen i Skorpionens tegn (1977)
 Agent 69 Jensen i Skyttens tegn (1978)

Se også 
 Sengekantsfilm

Eksterne henvisninger 
 Discussion of the Bedside- and Zodiac-films at Gente Di Rispette Movie Forum
 DVD Reviews: The Classic Danish Erotica Series
Martin Parr

Martin Parr (født 1952, Epsom, Surrey) er en engelsk dokumentarfotograf. Han har arbejdet med mange fotografiske projekter, der alle har et kritisk blik på det moderne samfund, specielt forbrugersamfundet, middelklassen og masseturismen.

Parr er kendt for sin massive brug af farver i sine billeder. Hans satiriske, ofte ironiske og vittige, vinkel på dokumentargenren er ganske unik og repræsenterer et klart afbræk fra den sort/hvide tradition, der blev udstukket af publikationer, som Picture Post og LIFE omkring 2. verdenskrig. 
  
Parr er medlem af billedbureauet Magnum Photos Agency – en gruppe af højt respekterede fotojournalister.

Siden 1970'erne har Parr samlet postkort og udgivet små bøger med dem. Martin Parr har hentet en del af sin inspiration og brug af farver fra 1950'ernes postkort. Specielt dem der i England blev lavet af John Hide og hans firma.

Citat 
"Jeg fotograferer det jeg ikke bryder mig om" 
(Kilde: Rasmus Riemann, University of Humberside 1995).

Nøgleudgivelser 
Bad Weather, tekst af Michael Fish og Peter Turner, Zwemmers (1982). Udsolgt fra forlag.
Last Resort: Photographs of New Brighton, af Martin Parr og Ian Walker, Dewis Lewis Publishing (1986, genudgivet 1998).
 The Cost of Living, af Martin Parr og Robert Chesshyre, Cornerhouse (1989). Udsolgt fra forlag.
 Bored Couples, af Martin Parr, Gallery du Jour, Paris (1993), Udsolgt.
 Small World, af Martin Parr og Simon Winchester, Dewi Lewis publishing (1995). Udsolgt fra forlag.

Eksterne henvisninger 

 Martin Parrs personlige hjemeside.
 kamel mennour - Martin Parr 
 Om Magnum Photos på engelsk Wiki 

Fotografer fra England
Averroës

Averroës ( , Averroes, Averrhoës eller Ibn Rushd, født 1126 i Córdoba, død 11. december 1198 i Marrakech) var en spansk-marokkansk filosof, læge og mystiker.

Averroës virkede i Vesten og var middelalderens mest betydelige arabiske filosof. Han var påvirket af nyplatonismen og tilhænger af Aristoteles.

Vi kan takke Averroës og Avicenna for, at mange af antikkens skrifter og meget af dens tankegods er bragt videre til vore dage. Han skrev en medicinsk encyklopædi og udlægninger af næsten alle Aristoteles' værker.

Thomas Aquinas, som Averroës havde stor indflydelse på, kaldte ham Kommentatoren (af Aristoteles, som Thomas kaldte Filosoffen).

Referencer

Eksterne henvisninger 

 Claus A. Andersen, Falsafa. Ibn Rushd, filosofien og islam, København, Forlaget Vandkunsten 2022.
 Averroes på Catholic Encyclopedia (1913)
 Islamitisk Filosofi Online: Averroes
 Averroes-database, Thomas-Institut, Universität Köln - site med tekster, oversættelser, bibliografi og henvisninger

Filosofi i middelalderen
Islam
Filosoffer fra Spanien
Personer fra Marokko
Læger
Mystikere
Nyplatonisme
Den Islamiske Guldalder
Lars Liebst

Lars Liebst Poulsen (født 23. november 1956 i Odense) var administrerende direktør for Tivoli og bestyrelsesformand i TV 2 Danmark.

Biografi 
Lars Liebst blev født i Odense i 1956 og voksede op i Svendborg. Inden han var fyldt 18 år, stiftede han musikforeningen "Kulsækken", og var med til at arrangere koncerter med blandt andre Gasolin, Alrune Rod, Midnight Sun, Secret Oyster, Gnags og Sebastian. Efter sin studentereksamen fra Svendborg Statsgymnasium i 1976 drog han til USA med bandet Doctor Hook, og tog siden en uddannelse som lysdesigner og stagemanager ved Studio and Forum of Stage Design. Senere blev han først afdelingsleder ved Statens Teaterskole og siden konstitueret rektor. Han var i 1982 med til at stifte Grønnegårds Teatret.

I 1996 blev Lars Liebst administrerende direktør for Tivoli. Tivoli havde på det tidspunkt underskud på driften, og var udsat for massiv kritik i offentligheden. Kritikken gik på, at Tivoli var gammeldags, nedslidt og hensygnende, helt uden relevans for moderne mennesker. Liebst blev ansat til at få Tivoli på fode igen, hvilket ikke skete uden modstand. Med Fredagsrock, nye forlystelser og spisesteder lykkedes det at vinde det unge og yngre segment tilbage og tillige vende økonomien. Nye aktiviteter som Halloween i Tivoli, Hotel Nimb og Tivoli Hjørnet vækker bekymringer hos en mindre gruppe københavnere, der gerne ser en mere bevarende linje i Tivoli. Flertallet tager dog godt i mod udviklingen, hvilket såvel besøgstal som tilfredshedsmålinger vidner om. I slutningen af 2019 meldte Tivoli ud, at Liebst stopper efter 24 år som administerende direktør og på nuværende tid ved at finde en ny direktør. Liebst forsætter frem til en afløser er fundet.

Siden 2007 har Liebst været formand for TV 2 Danmarks bestyrelse. Desuden er han formand for bestyrelsen i Industriens Almene Arbejdsgiverforening, medlem af DIs hovedbestyrelse og medlem af bestyrelsen i Schackenborg Fonden. Fra 2003 - 2007 var han formand for Kunstrådet.

Lars Liebst er gift med koreografen og danseren Anette Abildgaard. Han fik i 2015 kommandørkorset af Dannebrogordenen og i 2020 Ingenio et Arti medaljen.

Referencer 

Personer med tilknytning til Tivoli
Erhvervsfolk fra Danmark
Kommandører af Dannebrog
Personer fra Odense
Teaterledere fra Danmark
Personer i Kraks Blå Bog
TV 2 Danmark
Bat

For trafikselskabet på Bornholm, se BAT_(Bornholms_Amts_Trafikselskab)

Et bat er et redskab, der benyttes i forskellige udformninger i en række sportsgrene. I visse sportsgrene, fx rundbold, baseball, softball og cricket, er det en anden betegnelse for et boldtræ, dvs. en kølle, der bruges til at skyde til bolden. I bordtennis er et bat derimod en slags miniatureketsjer af træ.

I visse dele af verden er baseballbat bedre kendt som (ulovlige) angrebs- eller selvforsvarsvåben.

Baseballbat 

I baseball er battet det redskab, som batteren benytter til at sende bolden i spil, når pitcheren kaster den til ham. Ifølge de officielle Major League Baseball-regler må et bat ikke være mere end 70 mm i omkreds på det tykkeste sted og ikke mere end 1,067 m langt. Nu til dags vejer et træbat typisk ikke mere end et kilogram, omend man tidligere har benyttet væsentligt tungere udgaver.

Enden på et baseballbat er det tykkeste sted. Afhængig af battets konstruktion er der et sted, hvor det giver bedst resultat at ramme bolden. Dette område kaldes for the sweet spot. Battets håndtag er betydeligt tyndere end enden for at skabe større elasticitet under kollisionen mellem bat og bold. Håndtaget kan eventuelt være beviklet med stof eller gummi, for at man bedre kan holde fast. Helt ude for enden af battet er det placeret en knop, så man ikke så nemt taber battet efter et sving.

Det er ifølge de officielle regler forbudt at modificere det indre af battet, fx ved at bore i det eller putte kork i midten. Det er tilladt at smøre harpiks på håndtaget for at kunne hold bedre fast, men højst 18 inches fra knoppen.

I Major League Baseball er det kun tilladt at bruge bats af træ. I ungdomsrækker er det tilladt at bruge aluminiumbats eller bats fremstillet af composite materialer. Disse har den fordel, at de ikke går så nemt i stykker, og desuden er battets sweet spot væsentligt større.

De fleste træbat er lavet af ask. Andre ofte benyttede sorter er ahorn, hickory og bambus. Ahornbat er i fremmarch pga. træets hårdhed, lette vægt og holdbarhed, og Barry Bonds har haft stor succes med netop denne træsort.

Historisk er baseballbat blevet både lettere og tyndere gennem tiden, hvilket har ført til en drastisk øgning i antallet af brækkede bat pr. kamp.

Eksterne henvisninger 

 Kort gennemgang af baseballbattets historie

Sportsudstyr
Jens Andersen Brask

Jens Andersen Brask til Kjellerup (24. april 1689-25. december 1747). Stamfader til en slægt af navnet Brask.

Han er søn af Hovedgårdsforpagter Anders Sørensen Westergaard, og hustru Maren Clausdatter.

Jens Brask vokser op på Kjellerup, og tjener gennem sin ungdom på et ukendt sted, det skal dog have været et fornemt sted. Han bliver senere fuldmægtig på Aalborg Amtstue, og han har fået oparbejdet en større kapital gennem denne tid.

Erhvervelsen af Kjellerup Hovergård 
I 5. april 1715 bliver Kjellerup skødet af Peder Tøger Larsen til Rødslet, på vegne af afdøde ejer Hans Bentzon, til "Velagt Jens Andersen Brasch endnu tienendes ved Aalborg Amtstue". Den samlede pris for gården lyder på 3000 Rdl. Jens Brask arvede en sum penge, efter faderen Anders Sørensen efter hans død i 1714, og sammenlagt med den sum han optjente gennem sin tid i Aalborg, har han kontant kunnet betale 1500 kroner for Kjellerup. Den anden halvdel tager hans tidligere arbejdsgiver sig af, Amtsforvalteren Tyge Tombsen, han køber i 1715 en obligation i Kjellerup for 1500 kr.

Kjellerup er på dette tidspunkt en relativt lille ejendom. Den bliver opgivet til 28-5-2-2 Htk, hvoraf hovedgården udgør 10-6-3-2 Htk., og den tilhørende Mølle der udgør 4-2-0-0 Mølleskyld. Besiddelsen skal dog få vokseværk i de kommen år. Ud over at arve kontante midler efter faderen, arver Jens Brask også 3 ejendomme i området. Og i løbet af det første år erhverver han yderligere 2 gårde. I 1916 kan han dermed indberette at den samlede ejendom nu udgør Hartkorn 52-0-3-1 og Mølleskylden fortsat 4-2-0-0.

Denne fordobling er dog langt fra nok for Jens Andersen Brask, han ønsker at komme op over 200 Tr. Htk., således han kan blive skattefritaget som de "komplette" hovedgårde. Han opnår en komplet hovedgård gennem en lang række opkøb, og d. 8. april 1724 noterer han på et blad i skifteprotokollen, at der ny hører mere end 200 Td. Htk. til Kjellerup.

Ægteskab og efterkommere 
Jens Brask bliver i 25. august 1718 gift med den blot 17 årige Zitzel Cathrine Hostrup, han er på dette tidspunkt selv 29 år. Hendes navn bliver senere forfinet til Cecilie Cathrine.

Parret får sammen i alt 14 børn, hvoraf 4 dog dør i en ung alder.

Kilder 
 Kjellerup(1943) af Aage Brask

Danskere i 1700-tallet
McD

McD har flere betydninger:

 McDonalds – en fastfoodkæde fra USA.
 McDonnell Douglas – en flyvemaskineproducent som blev fusioneret med Boeing.
MD

MD kan betyde:

 Forkortelse for delstaten Maryland i USA
 McDonald's, en fastfoodkæde fra USA
 McDonnell Douglas, en flyvemaskineproducent som blev fusioneret med Boeing
 MD5-sum, en hashalgoritme
 Medicinæ Doctor er en engelsksproget akademisk grad for læger
 Md foods, navnet på et dansk mejeriselskab før det blev fusioneret med Arla Foods

Md kan betyde:

 Kemisk betegnelse for Mendelevium
Nanny McPhee

Nanny McPhee er en britisk børnefilm fra 2005 baseret på en række børnebøger. Den minder en del om Mary Poppins. Hovedrolle-indehaverne er Emma Thompson og Colin Firth.

Handling 

Nanny Mcphee er ikke en helt almindelig barnepige, hun har nemlig magiske evner og dette får Mr. Brown og hans 7 uartige børn snart at føle, børnene har allerede skræmt 7 barnepiger væk, men så let går det ikke med Nanny Mcphee.

Medvirkende 
 Emma Thompson som Nanny McPhee
 Colin Firth som Mr. Brown
 Angela Lansbury som Grandtante Adelaide 
 Kelly Macdonald som Evangeline
 Patrick Barlow som Mr. Jowls
 Celia Bannerman som Egyptisk guvernante
 Elizabeth Berrington som Letitia
 Raphael Coleman som Eric
 Jennifer Rae Daykin som Lily 
 Derek Jacobi som Mr. Wheen

Ekstern henvisning 
 

Film fra Storbritannien
Film baseret på bøger
Børnefilm
Britiske film fra 2005
Familiefilm
Secure Hash Algorithm

Secure Hash Algorithm (SHA) er en kryptografisk hashfunktion med en variabel hashværdi. SHA blev udviklet af NSA i 1993, og blev oprindeligt kaldt Secure Hash Standard. Kort efter publikation blev algoritmen i 1995 trukket tilbage, og SHA-1 publiceret som erstatning. Den oprindelige algoritme betegnes nu SHA-0. Der blev senere fundet mindre fejl ved SHA-0 algoritmen, og det antages at det var disse fejl der fik NSA til at revidere til SHA-1. De nyere varianter (SHA-224, SHA-256, SHA-384 og SHA-512) betegnes samlet SHA-2.

Målet med SHA er, som med alle kryptografiske hashfunktioner, at gøre det praktisk umuligt at generere det oprindelige datasæt ud fra et hash.

Der blev i 1996 fundet ikke-fatale svagheder i MD5-algoritmens funktion, derefter ændrede verdens kryptografer anbefalingen til at brugen af SHA1-algoritmen i stedet.

Senere i 2005, blev SHA-1 anset for ikke længere at være sikker mod velfinansierede modstandere, da antallet af SHA-1 beregninger per sekund steg markant med den stigende processor kraft, som dermed gjorde "brute-force" angreb praktisk mulig.

Siden 2010, har mange organisationer anbefalet at man benytter de mere moderne SHA-2 eller SHA-3 algoritmer, og Microsoft, Google, Apple og Mozilla har annonceret at de vil stoppe med at acceptere SHA-1 SSL Certifikater.

SHA1 hash eksempler 
Eksempler på SHA1 hasher:

 SHA1("The quick brown fox jumps over the lazy dog") 
  = 2fd4e1c6 7a2d28fc ed849ee1 bb76e739 1b93eb12

Selv en lille ændring vil, med størst sandsynlighed, resultere i en helt anden hash, på grund af dominoeffekten. For eksempel, at ændre d til c:

 SHA1("The quick brown fox jumps over the lazy cog") 
  = de9f2c7f d25e1b3a fad3e85a 0bd17d9b 100db4b3

Hashen af den tomme (længde=nul) streng er:

 SHA1("")
  = da39a3ee 5e6b4b0d 3255bfef 95601890 afd80709

SHA-256 hash eksempler 
Her er eksempler af SHA-256 hasher.

 SHA256("abc")
  = ba7816bf 8f01cfea 414140de 5dae2223 b00361a3 96177a9c b410ff61 f20015ad 
 
 SHA256("abcdbcdecdefdefgefghfghighijhijkijkljklmklmnlmnomnopnopq")
  = 248d6a61 d20638b8 e5c02693 0c3e6039 a33ce459 64ff2167 f6ecedd4 19db06c1 

 //Bemærk at disse to strenge ikke er ens, det sidste ord er ændret 
 SHA256("The quick brown fox jumps over the lazy dog") 
  = d7a8fbb3 07d78094 69ca9abc b0082e4f 8d5651e4 6d3cdb76 2d02d0bf 37c9e592
 
 SHA256("The quick brown fox jumps over the lazy cog")
  = e4c4d8f3 bf76b692 de791a17 3e053211 50f7a345 b46484fe 427f6acc 7ecc81be 

Hashen af den tomme (længde=nul) streng er:
 
 SHA256("")
  = e3b0c442 98fc1c14 9afbf4c8 996fb924 27ae41e4 649b934c a495991b 7852b855

Referencer 

Fejldetektering og korrektion
Kryptografi
Hugh Grant

Hugh John Mungo Grant (født 9. september 1960, i London, England, Storbritannien) er en engelsk skuespiller, der er kendt fra film som bl.a. Fire bryllupper og en begravelse, Notting Hill, Bridget Jones' dagbog og Love Actually.

Privatliv 

Mens han spillede Lord Byron i den spanske produktion Remando Al Viento (1988), mødte Grant skuespilleren Elizabeth Hurley i 1987, der var castet til en birolle som Byrons tidligere elskerinde Claire Clairmont. Han begyndte at date Hurley mens de filmede og deres forhold var efterfølgende genstand for megen mediedækning. Efter 13 år sammen gik de fra hinanden i maj 2000. Han er gudfar til hendes søn Damian, der blev født i 2002.

Grant har fået fem børn med to forskellige kvinder. I september 2011 fik han en datter, Tabitha, med Tinglan Hong, som nogle gange fejlagtigt bliver omtalt som receptions på en kinesisk restaurant i London. Hans datters kinesiske navn er Xiao Xi, der betyder "glad overraskelse". Grant og og Hong havde en "kort affære" ifølge hans pressesekretær. Han udtalte at Hong var blevet "dårligt behandlet" i medierne; pressens indblanding havde afholdt ham fra deltage ved datterens fødsel, og Hong havde fået et skaffet et påbud, så han kunne besøge dem i fred.

I september 2012 fik Grant sit andet barn, en søn, med den svenske fjernsynsproducer Anna Eberstein. Hong og Grant fandt sammen igen i en kort overgang, og hun fødte Grants tredje barn, en søn, i september dette år.

I december 2015 fik han og Eberstein deres andet barn, der var en pige. I begyndelsen af 2018 fik de deres tredje barn sammen, hvilket var Grants femte barn.

Grant og Eberstein blev gift den 25. maj 2018.

Filmografi

Referencer

Eksterne henvisninger 

 

Skuespillere fra England
Ærescesar
Store Flinterup

Store Flinterup, der tidligere hed Flinterupgård, blev oprettet i 1790 af fire bøndergårde, der hørte til fæstegodset under stamhuset Lerchenborg. Fra 1900 til 1918 ejedes gården af greve Ulrich Bernstorff-Mylius til Kattrup.

Store Flinterup ligger i Store Fuglede Sogn (Kalundborg Kommune Ars Herred) ca. 15 km. sydøst for Kalundborg ved området omkring Tissø.

Hovedbygningen, der ligger nord for parken, er nyopført i to stokværk, og stod færdig i 2003. Bygningen har et tårn mod den store gårdsplads.

Der hører to yderligere boliger under gården. Den ene beliggende i den ca. 400 meter lange allé, der fører op til gården.

Agerjorden, der ligger samlet ved gården, består af ensartet, stærk lermuld på lerunderlag. Ca. 158 ha. er under plov.

Siden Lars Smidths ejerskab er de ca 170 hektar agerjord dyrket økologisk.

Ejere 
 1900-1918 Ulrich Bernstorff-Mylius
 2007-2021 Lars Smidth
 2021- Merete Juhl

Kilder og henvisninger 

Herregårde i Kalundborg Kommune
Herregårde i Holbæk Amt
Etableret i 1790